Koelbloedige taxi-moord wyd veroordeel | Maroela Media
Die parlement se portefeuljekomitee vir polisie en die Suid-Afrikaanse burgerlike organisasie Sanco het hul stemme gevoeg by talle ander wat die skokkende voorval die afgelope naweek waartydens 'n taxi ingewag en 11 insittendes koelbloedig doodgeskiet is, veroordeel.
Francois Beukman, voorsitter van die portefeuljekomitee, het Sondag gesê die komitee het al talle kere vantevore beklemtoon dat daar beslissend opgetree moet word teen onwettige vuurwapens om misdade soos hierdie te voorkom.
"Terwyl die komitee daarvan bewus is dat 'n behoorlike ondersoek gedoen sal moet word om te bepaal watter vuurwapens in die uitvoering van hierdie misdaad gebruik is, is dit byna seker dat die vuurwapens wat gebruik is ongelisensieerd was. Hierdie vuurwapens moet van ons strate af verwyder word om misdaad doeltreffend hok te slaan," het hy gesê.
Beukman het bygevoeg die voorval is ook 'n aanduiding dat geweld in die minibustaxibedryf nou krisisafmetings aangeneem het dat en dat multisektor-ingrypingstrategieë benodig word om die probleem aan te spreek.
Jabu Mahlangu, Sanco se nasionale woordvoerder, het 'n oproep gedoen vir kalmte na afloop van die moorde en het gesê geen steen moet onaangeroer gelaat word om die oortreders vas te trek nie.
Mahlangu het 'n beroep op gemeenskappe en taxi-organisasies in die gebied gedoen om die polisie by te staan om die moordenaars vas te trek. "Niemand gaan veilig voel so lank as wat hulle op vrye voet is en hul boosheid steeds in die donker skuil nie," het hy gesê.
Volgens die nasionale polisie is 11 mense doodgeskiet en vier ander gewond. Die beseerdes is tans in 'n kritieke toestand in die hospitaal. Twee insittendes van die taxi is nie beseer nie. Die slagoffers was almal lede van die Ivory Park-taxivereniging in Gauteng.
Genl. Kehla Sitole, nasionale kommissaris van die polisie, het intussen 'n spesiale taakspan saamgestel met 'n gespesialiseerde 72 uur-aksieplan om die moordenaars vas te trek. Waarnemende provinsiale polisiekommissaris van KwaZulu-Natal, lt.genl. Nhlanhla Mkhwanazi, en sy bestuurspan is opdrag gegee om beheer te neem van die ondersoek na die moorde.
Taxi oorlog was nog altyd met ons en ek kan nie sien dat dit sommer gaan verander nie. Wend eerder jul energie en hulpbronne aan vir plaasaanvalle en plaasmoorde! Anders gaan mense (taxi base ingesluit) binnekort honger wees.
Nou wat van die koelbloedige moorde op blankes. Is dit nie ook skokend nie. Hoor nie eens van die helfte nie. Hier is dit nou weer voorblad nuus en komitees. Dubbel standaarde
SKOKENDE TAXI MOORDE!!!!!!!Wat van die skokende marteling en erg vermoorde mens op ons plase…….nou dat die taxi mense dood gemaak word is dit skokend….belaglik man.
Hulle wil ons ont wapen soos vir Retief. Ek wonder hoeveel van die taxi eienaars besit wapen lisensies. Maak soos hulle wil.
Dit het self's hier in NZ nuus gemaak. Dit maak my woedend, die plaas moorde maak nie nuus nie maar dit doen.